ભરૂચ :ભરૂચના સાંસદ મનસુખ વસાવા અંકલેશ્વર GIDCમાં ભૂતિયા કનેક્શનને શોધવા નિકળેલા અઘિકારીઓ મુદ્દે બફાટ કરતા કહ્યું હતું કે આવા વિકૃત માનસિકતા ધરાવતા નકામાં અધિકારીઓના કારણે ઉદ્યોગકારોને સહન કરવાનો વારો આવે છે વસાવાનો વિરોધ હતો કે ખોદકામ કરવાથી, ક્લોઝર કાર્યવાહી કરવાથી GIDCમાં ભૂતિયા કનેક્શન ના મળે. મનસુખ વસાવાએ ત્યાં સુધી કહ્યું કે તેમનો વિરોધ સરકાર સામે નથી. વડાપ્રધાન મોદી સામે નથી, પણ બની બેઠેલા અધિકારીઓની વિકૃત માનસિકતા સામે છે.